Եւ այսպէս, Երեւանէն սկսեալ մինչև Սփիւռքի հեռաւոր անկիւնները, Նիկոլ Փաշինեանի դէմ քարոզչական պայքարի հովանաւորները, Հայաստան աշխարհի կործանումին բօթը տարածելով՝ արևմուտքի, ջհուդի, թուրքի, հակառուս Սորոսի, ԼԳԲՏ-ի, Արցախի թշնամիներու եւ հերետիկոսներու ծնունդ որակեցին Հայաստանի յեղափոխութիւնն ու նոր իշխանութիւնները։ Միւս կողմէ, Ժողովուրդի մեծամասնութեան համակրանքը վայելող Նիկոլ Փաշինեանի կողմնակից յայտարարուած շրջանակները՝ դաւաճան հռչակեցին Քոչարյանի նոր կամ հին դաշնակից համարուող կուսակցութիւնները և նոյնիսկ երկրէն ներս զանոնք արգիլելու կոչեր ըրին։